7. ΝΟΜΟΣ υπ’αριθ.2756 της 19/26 Φεβρ.1954 Περί κυρώσεως νομοθετημάτων περιόδου ξενικής κατοχής, αφορώντων της Υπηρεσίαν Αλιείας Υπουργείου Βιομηχανίας, συμπληρώσεως και καταργήσεως τινών εξ αυτών. Άρθρ.1.-Κυρούνται εξ υπαρχής τα κάτωθι, κατά την περίοδον της ξενικής κατοχής εκδοθέντα  νομοθετήματα, αφορώντα την Υπηρεσίαν Αλιείας του Υπουργείου Βιομηχανίας, διατηρούνται και δια το μέλλον την ισχύν, ην είχον την 31 Μαΐου 1946. Αι από της άνω χρονολογίας μέχρι της ενάρξεως της ισχύος του παρόντος γενόμεναι τροποποιήσεις, συμπληρώσεις, καταργήσεις ή ακυρώσεις διατάξεων των νομοθετημάτων τούτων, διατηρούνται εν ισχύϊ. 1)Ν.Δ. 18/1941 (ΦΕΚ. 160/9.5.1941) «περί καταργήσεως του Οργανισμού Αλιείας», πλην του άρθρ. 5 αυτού, όπερ καταργείται. 2)Ν.Δ. 1023/1942 (ΦΕΚ. 28/18.2.1942) «περί συμπληρώσεως των υπ’ αριθ. 18 και 128 του 1941 νομοθετικών διαταγμάτων», πλην των άρθρων 4, 8 και 9 αυτού, άτινα καταργούνται. 3)Ν. 1168/1944 (ΦΕΚ. 22/7.2.1944) «περί ενοικιάσεως των ιχθυοτροφείων απ’ ευθείας εις αλιευτικούς συνεταιρισμούς», πλην της παρ. 3 του  άρθρ. 3 αυτού, ήτις καταργείται. Άρθρ.2.-(Κατηργήθη δια του άρθρ. 183 Ν.Δ. 420/1970, αντικατασταθέν δια του άρθρ. 61 αυτού. Η παρ.4 ήτο μεταβατική διάταξις). Άρθρ.3.-(Κατηργήθη ως άνω, αντικατασταθέν δια του άρθρ. 55 Ν.Δ. 420/1970). Άρθρ.4.-Καταργούνται από της ισχύος του παρόντος τα κάτωθι νομοθετήματα: 1)Ν.Δ. 1696/1942 (ΦΕΚ. 219/31.8.1942) «περί παροχής πιστώσεως δια την οργάνωσιν και προαγωγήν της αλιείας». 2)Νόμ. 1913/1944 (ΦΕΚ. 230/5.10.1944) «περί τροποποιήσεως και συμπληρώσεως του υπ’αριθ. 1696/1942 Ν.Δ/τος «περί παροχής πιστώσεων δια την οργάνωσιν και προαγωγήν της αλιείας», πλην του άρθρ. 4 τούτου, όπερ διατηρείται εν ισχύϊ. Άρθρ.5.-(Κατηργήθη δια του άρθρ. 183 Ν.Δ. 420/1970, αντικατασταθέν δια του άρθρ. 1 παρ. 2 αυτού). Άρθρ.6.-1.Της Διευθύνσεως Αλιείας δύναται να προϊσταται και Επιθεωρητής της αυτής Διευθύνσεως επί βαθμώ 3ω ή 2ω Α΄ Κατηγορίας, οριζόμενος δι’ αποφάσεως του Υπουργού Βιομηχανίας, άνευ μεταβολής των οικείων οργανικών θέσεων. 2.Δια Β.Δ/τος εφ’ άπαξ εκδοθησομένου, τη προτάσει του Υπουργού Βιομηχανίας, η ανωτέρω διάταξις δύναται να επεκταθή και εις τας Διευθύνσεις Αλυκών και Βιομηχανίας του Υπουργείου Βιομηχανίας. Άρθρ.7.-Αι κατ’ εφαρμογήν των διατάξεων του άρθρ. 7 του Ν.Δ. 2500/1953 καθοριζόμεναι θέσεις εκτάκτων υπαλλήλων και υπηρετών του Υπουργείου Βιομηχανίας πληρούνται δι’ αποφάσεως του Υπουργού Βιομηχανίας. Άρθρ.8.-(Προβλέπεται κωδικοποίησις των περί αλιείας διατάξεων). (Αντί της σελ. 253) Σελ. 253(α) Τεύχος 380-Σελ.71 Διεύθυνση Αλιείας 13.Ζ.α.4-7 Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 